‎ไงจ๊ะ ฉันมาร์โก้ เมฮีอา ‎ถ่ายทอดสดจากแกลมมอรัส บาย แมโดลิน
‎และฉันมีคำถามเดียว
‎ใครอยากโดนสวบบ้าง
‎(ถ่ายทอดสด)
‎วันนี้เราจะมาเปิดพัสดุกัน เคนะ
‎ของทดลองรอบสื่อ กอม เดส์ การ์ซองส์
‎ภาษาฝรั่งเศส แต่ไม่ใช่ของฝรั่งเศส รู้เปล่า
‎น้ำหอมกลิ่นใหม่ ขอลองก่อนล่ะนะ
‎ฉีดๆ เลยจ้า โกโก้
‎ต่อไปเป็นเดซแอนด์ดิฟฟิวด์ ‎เบลอร์ริงลิปสติกของนิกซ์
‎ลองปาดก่อนนิดนึง
‎คำเตือน แซ่บลืม
‎ต่อไปคือ… คืออะไรไม่รู้
‎โอเค นี่ก็คือ…
‎แก นี่มันแกลมมอรัส บาย แมโดลิน ‎พาเลตต์ไพรด์ ปี 2023 จ้า
‎คงเป็นของใครสักคน ‎จากรายชื่อประชาสัมพันธ์เรา
‎ดูก่อนว่ามีจดหมายให้ช่วยเผือกได้ไหม
‎"แด่เวฟเวอร์ลีย์ สุขสันต์ไพรด์ ‎จากทุกคนที่แกลมมอรัส รัก จากแมโดลิน"
‎โอเค สงสัยคุณนางเวฟเวอร์ลีย์ ‎สูงส่งเกินจะมาใช้แบรนด์เรา
‎แต่เดี๋ยวแกะกันต่อกันเลย
‎โอเค ต่อไปคือ…
‎(มู่ลี่เวฟเวอร์ลีย์เหรอ)
‎โอเค มีคอมเมนต์แรงๆ เข้ามาด้วย ‎เย็นก่อนสาว
‎ทุกคน พูดจริงนะ
‎ฉันรักเวฟเวอร์ลีย์
‎นางเป็นไอดอล เป็นตำนาน ‎เออเริ่ด เออปังมาก ไม่เอาน่า
‎นางส่งของประชาสัมพันธ์กลับมา เลยแซะเล่น
‎(ริปไทด์หยุมมันค่ะ)
‎เอ้าตาย ริปไทด์มา
‎พวกเธอ ฉันไม่ได้จะบุลลี่เวฟเวอร์ลีย์
‎(ทวงความยุติธรรมให้เวฟเวอร์ลีย์)
‎ถ้าไม่หยุดวีน ฉันจะแบนแล้วนะ
‎(อย่าบังอาจมาพูดชื่อเวฟเวอร์ลีย์)
‎(อย่าลองของบราซิล)
‎วันนี้ห้องจดหมายปิดแค่นี้ล่ะ
‎(Glamorous: สวยปังดังฝัน)
‎- หางานเป็นยังไงบ้าง ‎- มืดแปดด้าน
‎ฉันไม่ยอมแพ้หรอก
‎ฉันแค่ต้องได้ไปสัมภาษณ์
‎แล้วอธิบายว่าทำไมนายจ้างคนเดียวที่มี ‎ถึงไล่ฉันออกแถมไม่ให้จดหมายรับรอง
‎เพราะฉันเผยความลับบริษัทเพื่อตำแหน่ง
‎ถ้าหานอกวงการความงามจะง่ายกว่าไหม
‎ฉันรู้ว่าสำหรับเธอ แกลมมอรัสเป็นแค่งาน
‎แต่ฉันเข้าวงการนี้เพราะฉันรักมัน
‎- แล้วก็ยังรักอยู่ ‎- โอเค
‎งั้นเธออาจต้องเริ่มต้นใหม่
‎กลับไปเรียนธุรกิจไหม
‎อยากหาเรื่องทะเลาะเหรอ
‎โอเค งั้นอีกไอเดีย
‎ขายห้องทิ้ง
‎แล้วจะให้ฉันไปอยู่ไหน
‎ไม่รู้สิ ที่นี่มั้ง
‎เธอไม่มีเครื่องล้างจานด้วยซ้ำ
‎อยากทำเสียบรรยากาศเหรอ
‎ฉันเพิ่งขอให้เธอ…
‎ย้ายมาอยู่กับฉันนะ
‎รู้ไหมว่าฉันไม่ได้ขอให้ใครย้ายมา
‎มาร์โก้จะหาที่อยู่เองได้
‎โอเคไหม ไม่ถาวร ฉันสาบาน
‎แต่ขอบคุณที่อดทนกับเขานะ
‎กับฉันด้วย ส่วนใหญ่แล้ว
‎ทำไมเขารีบออกจากบ้านนัก
‎เพิ่งแปดโมงเอง ปกติยังติดขนตาไม่เสร็จเลย
‎เขาอยากไปบอกลา
‎ขนไปหมดเลยจริงๆ เหรอ
‎ย้ายบ้านก็แบบนี้แหละ
‎แล้วจู่ๆ ก็จะมีคนเข้ามาอยู่นี่เหรอ
‎เป็นไปได้ไง
‎หนูไม่มีที่จะซุกหัว ยังนอนโซฟาอยู่เลย
‎แม่ไปเฉยๆ ไม่ได้นะ
‎ลูกพูดถูก เลิกยกก่อน ฉันไม่ไปแล้ว
‎- จริงเหรอ ‎- เปล่า ไม่ได้ แม่มีงานต้องทำ
‎ส่วนลูก…
‎เดี๋ยวลูกก็หาทางได้ ลูกทำได้ตลอดแหละ
‎ถ้ามันยาก แถมยังน่ากลัวอีกล่ะ
‎อยากรู้ไหมว่าอะไรน่ากลัว
‎อายุ 25 แล้วรู้ตัวว่ากำลังจะมีลูก
‎ทุกอย่างที่เรารู้จักเปลี่ยนไป ‎ทุกอย่างที่คิดว่าสำคัญหายไปหมด
‎การปล่อยวางมันน่ากลัว
‎การโตเป็นผู้ใหญ่ก็น่ากลัว
‎เรามักจะรู้สึกเหมือนเสียบางอย่างไป
‎แต่นั่นแปลว่าเราได้เรียนรู้อะไรบ้างด้วย
‎โอ้โฮ เพิ่งคิดขึ้นมาเองเลยเหรอ
‎เปล่า จำมาจากเรื่อง "เมเจอร์บาร์บาร่า" ‎เคยอ่านหนังสือบ้างไหมเนี่ย
‎อย่าว่านะ อ่านแต่คอมเมนต์คนดู
‎หนังสือก็อ่านแหละ เล่มหนาด้วย สาบาน
‎อ๋อ ขอบคุณค่ะ
‎แม่ไปไม่ได้นะ หนูมีเรื่องต้องบอกแม่
‎ไม่ ลูกไม่ต้องบอกอะไรแม่ทั้งนั้น
‎ลูกรู้จักตัวเองมานานก่อนแม่จะรู้อีก
‎แม่ต้องไปให้พ้นทางลูกได้แล้ว
‎(ขายแล้ว)
‎- ลูกต้องไปแล้ว ‎- หนูรู้
‎ไม่ ไม่เลอะ ยังสวยเช้ง
‎- ไม่ได้จะถามสักหน่อย ‎- ไม่เห็นต้องถาม
‎แบรนด์นี้เป็นมากกว่าสถาบัน ‎แต่เป็นที่สุดในยุคสมัยนี้เลย
‎ทุกคนพูดถึงแบรนด์คุณกันไม่หยุดปาก
‎การที่แบรนด์เก่าแก่ทิ้งสูตรเก่า
‎สร้างสรรค์ใหม่เป็นแบรนด์ออร์แกนิก ‎สนับสนุนไพรด์ แล้วยังเข้ากับเอกลักษณ์ตัวเอง
‎เป็นอีกเหตุผลที่ฉันอยากมาทำงานที่นี่
‎คุณมีคุณสมบัติครบถ้วนดี
‎คุณเปลี่ยนสูตรเร็วขนาดนี้ได้ยังไงคะ
‎มันเป็นโปรเจกต์จากความรักชอบส่วนตัว
‎ของอดีตพนักงาน ‎ที่เป็นแรงผลักดันเบื้องหลังงานนี้น่ะ
‎และนั่นคือสิ่งที่เรามองหา ‎ในตัวผู้บริหารฝ่ายสร้างสรรค์คนใหม่
‎จินตนาการและใจรัก
‎เราจะติดต่อไปค่ะ
‎ขอถามได้ไหมคะ
‎นี่เป็นตำแหน่งในฝันของหลายคน
‎ทำไมไม่เลือกคนข้างในเหรอคะ
‎เพราะมีคนทำพลาด ครั้งใหญ่
‎และเราอยากเหวี่ยงแหให้กว้างขึ้น
‎ใช่ๆ โอ๊ยคุณพระ ‎พระเจ้า ฟังดูดีเว่อร์เกินไปมาก
‎ฉันไปดูห้องก่อนแปดโมงครึ่งได้
‎อะไรนะ แปลว่าไง เพิ่งมีคนขอเช่า ฮัลโหล
‎บริทท์ อย่า
‎- ทำไมล่ะ ‎- เพราะว่า…
‎มันเป็นระเบิดกากเพชร เอามานี่ๆ
‎ไม่ต้องห่วง ‎ฉันปลดชนวนมาเยอะ เรื่องนี้ฉันเก่ง
‎เห็นไหม
‎เดี๋ยว นี่ฉันทำตัวแมนเป็นด้วยเหรอ
‎แล้วทำไมออฟฟิศถึงจะโดนระเบิดกากเพชร
‎เพราะอาทิตย์ที่แล้ว มาร์โก้ไปปากแซ่บ ‎ใส่อินฟลูเอนเซอร์รายใหญ่ท่านหนึ่ง
‎ในแชนแนลบริษัท จนแฟนคลับมารุมหยิก
‎โอเค ฉันปากแจ๋วไปนิดๆ เอง ‎ไม่ได้เหวี่ยงอะไรด้วย เรื่องขี้ปะติ๋ว
‎เป็นครั้งแรกที่พวกนี้ส่งของแบบนี้ไปให้ใครเลย
‎พวกอีแร้งทึ้งกำลังคิดการใหญ่
‎สุดโต่งไปหน่อยนะ
‎ก็ต้องสุดโต่งสิ นี่อินเทอร์เน็ตนะ ‎แล้วนี่ก็องค์แม่ของพวกนาง
‎ถ้ามีใครกล้ามาแหย็ม ‎องครักษ์ก็ต้องพิทักษ์ศักดิ์ศรีแม่สิคะ
‎ช่องคอมเมนต์น่ะเหมือนสงครามยุคกลาง
‎แก้เรื่องนี้ซะ
‎จัดให้
‎- หลังจากนายหาที่อยู่ได้ก่อน ‎- กำลังหาอยู่
‎งั้นรีบไปเข้า เบ็นจะมาถึงแล้ว
‎เดี๋ยวนะ เขายังโกรธฉันอยู่เหรอ
‎แต่เขาดูสตอรี่ฉันนะ
‎ดูเพราะหมั่นไส้
‎ถ้าฉันเป็นนาย ฉันจะรักษาระยะห่างไว้
‎โอเค ฉันรู้ว่าเรื่องที่ฉันทำมันแย่ ‎แต่นี่เดือนนึงแล้วนะ
‎นึกว่าป่านนี้จะลืมไปแล้ว
‎ฉันยังแก้ไขเรื่องนี้ได้ไหม
‎ฮัลโหล
‎สัมภาษณ์เป็นยังไงบ้าง
‎แมโดลินชอบนาง
‎แต่ไม่ใช่ระดับเดียวกับเวนิเชีย
‎ไม่ใกล้เลย แต่บอสไม่ยอมรับหรอก
‎เธอไม่ยอมให้ฉันคืนของให้เวนิเชียด้วย
‎แม้แต่เสื้อฮู้ดบียอนเซ่งานโคเชลล่า
‎บอสบอกว่าอาจมีของโจรอยู่ในนี้
‎ให้เวลาแกหน่อย เดี๋ยวก็ใจอ่อน
‎อ๋อ นี่ "เนแบรสกา" คืออะไรเหรอ
‎ไม่ได้พูดถึงรัฐที่ 37 ใช่ไหม
‎เปล่า อยู่ในปฏิทิน ‎มีแจ้งเตือนด้วย เวนิเชียจดไว้
‎โอเค มันเป็นรหัสลับ ‎สำหรับวันที่พ่อฉันเข้าเมืองมา
‎แม่ฉัน บอสนาย จะได้ไม่บังเอิญไปเจอเขา
‎เราตกลงกันไว้
‎เขาจะบอกล่วงหน้าเวลาเข้าเมืองมา
‎แม่ก็จะกบดาน จนกว่าเขาจะไป
‎- ฉันควรบอก… ‎- ไม่ ฉันจัดการเอง
‎ไงครับ ก็…
‎ไม่มีเรื่องใหญ่อะไรหรอก แต่…
‎พ่อเข้าเมืองมา
‎แล้วมันเกี่ยวอะไรกับแม่หรือลูกด้วย
‎อยากให้ผมติดต่อลูกน้องพ่อ ‎ให้แน่ใจว่าเราจะไม่ไปป๊ะกันไหม
‎แม่ไม่ติดต่อทางเขาไปสักคำเดียว ‎ตั้งแต่พ่อของลูกทิ้งเราไป
‎และแม่จะไม่ยอมอ่อนข้อเด็ดขาด
‎- ผมแค่อยากช่วย ผมรู้ว่าแม่โกรธ ‎- โกรธเหรอ
‎ขอเถอะ แม่ไม่ได้เปราะบางขนาดนั้น
‎งั้นแม่คงโกรธดินสอแท่งนั้นมาก
‎ช่วยบอกทีว่ามีข่าวดีกว่านั้นมาด้วย
‎ครับ โรงงานเราเจอตอกับหนึ่ง ‎ในสูตรใหม่นิดหน่อย
‎ปัญหาซัพพลายน่ะ
‎- ติดต่อคนผลิตสูตรไปสิ ‎- ลองแล้ว
‎เธอเป็นคนเยอรมัน ‎พูดภาษาอังกฤษไม่ได้ หรือไม่ยอมพูดไม่รู้
‎แต่ผมเข้าใจคำนึงที่เธอพูดไม่ยอมหยุด
‎เวนิเชีย
‎พระเจ้า
‎จะบอกว่าเราต้องให้เธอช่วยเหรอ
‎ผมว่าถ้ามีเธอช่วยก็ดี ‎ถ้าแม่จะอนุญาตให้ผมติดต่อเธอ
‎บอกให้ชัดเจนว่านี่ไม่ใช่การขอสงบศึก ‎หรือต้อนรับกลับบ้าน
‎เธอเคยหลอกใช้แม่ จะไม่มีอีกแล้ว
‎- ผมจะจัดการให้ ‎- ดีใจที่ลูกยังอยู่แก้ไขเรื่องนี้
‎ภารกิจสุดท้ายก่อนผมจะวางดาบ
‎เหมือนนัดสัมภาษณ์คนต่อไปมาถึงแล้ว
‎ฉันมาพบแมโดลิน แอดดิสัน
‎คุณมาก่อนเวลาตั้งครึ่งชั่วโมง
‎มาสัมภาษณ์ใช่ไหม
‎ฉันมาถามคำถามนางสองสามข้อ
‎ว่านางรู้ไหมว่าพนักงานนางจ้วบจ้าบ
‎แม่เวฟเวอร์ลีย์ในแชนแนลบริษัท
‎ด้อมริปไทด์
‎เตรียมเจอคลื่นใต้น้ำได้
‎ไม่ ออกไปเลย
‎ไม่ไป จนกว่าจะรู้จักเคารพเวฟเวอร์ลีย์
‎โอ๊ยตาย
‎ลาล่ะ หล่อน
‎พิลึกมาก ไม่รู้ว่าผ่านรปภ.เข้ามาได้ยังไง
‎หรือทำไมไม่เลิกตอแยฉันสักที ‎แต่ฉันเสียใจจริงๆ
‎- อลิซซาบอกว่านายต้องแก้ไขเรื่องนี้ ‎- ฉันจะทำ ทำแน่
‎เยี่ยม จนกว่าจะแก้ได้ ‎มือถือแผนกโซเชียลเป็นของฉัน
‎จะยังไงนะคะ
‎และนายห้ามเข้าแชนแนลบริษัท ‎ห้ามเปิดของ ห้ามไลฟ์ ห้ามหมด
‎จนกว่าจะทำให้เวฟเวอร์ลีย์หยุดพวกริปไทด์ได้
‎แต่คอนเทนต์ฉัน…
‎ฉันเพิ่งมีผู้ติดตามเกิน 10,000 คนนะ ‎ฉันเสียมันไปไม่ได้
‎งั้นก็แก้ไขเรื่องนี้สิ
‎ฉันทำแน่ ฉันจะแก้ไขเรื่องนี้
‎โอเค ฉันจะชนะใจแฟนๆ เวฟเวอร์ลีย์กลับมา ‎แล้วเอาโทรศัพท์โซเชียลคืนมา
‎ขอโว้กเป็นพยาน
‎ฉันจะไม่มีวันหยุดโพสต์อีก
‎(โว้ก)
‎ฉันพร้อมจะพูดความจริงฝั่งฉันแล้ว
‎ฉันชื่อมาร์โก้ เมฮีอา
‎ฉันเป็นอินฟลูเอนเซอร์ ‎และทำงานในวงการความงาม
‎ฉันโดนกล่าวหาว่าทั้งสวยกันซีน สวยตาหลุด
‎กับใส่เลกกิ้งสีขาวขึ้นเว่อร์
‎แต่วันนี้ไม่ใช่วันของฉัน ไม่เลย
‎วันนี้เป็นวันที่ฉันจะมาพูดกับหญิงคนหนึ่ง ‎ที่ฉันไปทำผิดใส่
‎เวฟเวอร์ลีย์
‎ควีนสวมมง
‎ฉันดูคลิปสอนแต่งหน้านางมาแต่เด็ก
‎คุณสอนวิธีคอนทัวร์ให้ฉัน
‎และพอฉันคิดว่าทาขอบปากจนสุดขอบแล้ว
‎คุณก็เอื้อมมือผ่านหน้าจอ ‎มาตบสั่งสอนให้ทาเกินได้อีก
‎และฉันก็ทำ
‎ดังนั้นการที่ฉันหยามหมิ่นคุณ ‎ในแชนแนลแกลมมอรัส บาย แมโดลิน ฉัน…
‎ฉันรู้ว่าคุณเป็นหญิงแท้ ‎แต่รู้สึกเหมือนเหยียดเก้งกวางด้วยกันเลย
‎เพราะงั้นพูดตรงๆ เลยนะ ‎มันเป็นการเหยียดเก้งกวาง
‎ฉันอยากบอกว่าฉันเสียใจอย่างสุดซึ้ง
‎และฉันไม่ได้อยากพูดแค่ตรงนี้
‎ฉันอยากกล่าวขอโทษ ‎ต่อหน้าใบหน้ากลอยใจหวานกรุบของคุณ
‎หน้าหลวยสวยปั๊วะปังเยี่ยงแม่กาก้า
‎เพราะคุณสมควรได้รับคำขอโทษ
‎ชาวริปไทด์ก็ด้วย
‎แต่ฉันรู้ว่าคุณอยู่ในเมือง
‎แค่ไม่รู้ว่าอยู่ไหน
‎ถ้ามีใครในทีมคุณอยากติดต่อ ‎มาบอกฉัน ดีเอ็มฉันเปิดตลอดนะ
‎- หัวใจฉันก็ด้วย ‎- น่าสมเพชชะมัดยาด
‎เฟกร้องไห้ยังไม่เนียน
‎ถ้ายังเย็นชาใส่มาร์โก้อยู่ ทำไมมาดูวิดีโอเขาล่ะ
‎เพราะฉันอยากเห็นหายนะบังเกิด
‎ซึ่งมาร์โก้สมควรโดนแล้ว ‎เพราะมาร์โก้เป็นคนไม่ดี
‎ผ่านมาเดือนนึงแล้ว นายก็รู้ว่ามาร์โก้เสียใจ ‎ยังงอนเรื่องพีทาวน์อีกเหรอ
‎มาร์โก้บอกว่าฉันน่าสมเพชนะ
‎แล้วไง จะยึดติดไปตลอดชาติเลยเหรอ
‎เปล่า
‎ไม่ เพราะสักวันฉันจะตาย ‎และความทรงจำฉันจะหายไป
‎ยกเว้นเอไอจะกลืนกินเรา ‎ถ้างั้นฉันก็จะเกลียดเขาได้ตลอดไปในคลาวด์
‎นายคงไม่โกรธขนาดนี้หรอกถ้าไม่แคร์
‎อารมณ์มนุษย์เป็นแบบนี้เองเหรอ
‎อย่าให้ฉันเลือกมาร์โก้หรือนาย ‎เพราะฉันเลือกเขาแน่
‎นอนโซฟาบ้านเธอเดือนเดียว ‎เขาก็ปั่นเธอได้แล้วเหรอ
‎ไม่ เพราะนายทำตัวเป็นหญิงลีขี้วีน
‎กับดราม่าเกรดต่ำต่างหาก ฉันถึงไม่เข้าข้างนาย
‎ใช่ มาร์โก้เป็นคนที่แย่ที่สุดในประวัติศาสตร์มนุษย์
‎ถ้าต้องแชร์ห้องน้ำในอีสต์วิลเลจด้วย
‎แต่เขานิสัยดี เป็นคนเฮฮา และเขาเสียใจ
‎แล้วรู้อะไรอีกไหม มาร์โก้จะไม่ไปไหน
‎นายต้องเรียนรู้ที่จะอยู่กับมันแล้วเลิกงอนไร้สาระ
‎เคิร์กยังให้อภัยพวกคลิงออน ‎ที่ฆ่าลูกชายเขาได้ ฉันก็คง…
‎อย่างน้อยก็… พูดดีๆ กับเขาได้
‎งั้นก็ไปพูดดีๆ กับเขา
‎- ดีๆ ฟังดูเหมือนคุณสบายดีนะ ‎- ใช่ คุณก็ด้วย
‎ฉันเคยดีกว่านี้ รู้ๆ กันอยู่
‎ยังไงก็ยิงคำถามมาเถอะ ‎เราคุยตามมารยาทกันมาพอแล้ว
‎ถ้านั้น ยิงก็ยิง
‎เรามีปัญหากับคนผลิตสูตรของคุณ
‎ฮิลเดอเหรอ ทำไม มีอะไร ‎บาเยิร์นมิวนิคแพ้เหรอ
‎ไม่รู้สิ เธอไม่ยอมคุยกับเรา ‎เอาแต่ตะคอกเป็นภาษาเยอรมัน
‎เราต้องการแอนะล็อกของสารตั้งต้น ‎และผมว่าเธอน่าจะคุยกับคุณคนเดียว
‎คุณเลยอยากให้ฉันโทรศัพท์ ‎หาแอนะล็อกสารตั้งต้น แก้ไขเรื่องนี้
‎เวนิเชีย ผมรู้ว่าเป็นคำขอที่กระอักกระอ่วน
‎โทษที ฉันคำนวณไทม์โซนอยู่ ‎ใช่ นางน่าจะตื่นแล้ว
‎ฮิลเดอ
‎ไม่เคยได้ยินผู้หญิงคุยเรื่อง ‎วิทยาศาสตร์เป็นภาษาเยอรมันเหรอ
‎ไม่เคยสิ
‎ฮิลเดอมีสองสามทางเลือก ‎พอได้มาแล้ว ฉันจะส่งไป
‎รู้ใช่ไหมว่าเธอเป็นลูกสาว ‎ของคนที่คิดค้นสูตรคนแรก
‎เขาส่งต่อธุรกิจนี้ในครอบครัว
‎โอเค ขอโทษนะ ‎คุณให้คำตอบเรามาเฉยๆ เลยเหรอ
‎ใช่ นอกจากจะมีอย่างอื่นอีก
‎ไม่ๆ มัน…
‎- ผมแค่คิดว่า… ‎- ว่าฉันอยากได้อะไรตอบแทน
‎เพราะฉันนึกถึงแต่ตัวเอง เอาตัวให้รอดก่อน
‎ทำทุกอย่างให้ได้ตามที่ต้องการ
‎ฉันแค่ดูแลตัวฉันเอง เพราะไม่มีใครทำ
‎ฉันไม่มีฟูกให้ล้ม
‎มีแค่ฉัน กับสองมือ
‎เกาะไว้ พยายามไม่ร่วงลงไป
‎แต่ก็ไม่ได้ผล ก็เลยหาอะไรใหม่ๆ ทำดีกว่า
‎รู้ไหม ผมมีงบจ่ายมื้อนี้ได้อีกอย่างน้อยร้อยนึงนะ
‎คิดว่าจะสั่งเนโกรนีได้กี่แก้ว
‎มาดูกัน
‎- ไม่เป็นไร ฉันไปแต่งต่อที่โต๊ะก็ได้ ‎- อย่าหนีสิ
‎ในนี้ไม่มีคนอื่นนี่
‎พูดกับฉันเหรอ
‎ใครบอกว่าเราคุยกันดีๆ ไม่ได้
‎ไม่รู้สิ เพราะคุณไม่คุยกันฉันมั้ง
‎แต่งหน้าไปเถอะ ฉันขอฉี่ก่อน
‎ขอบใจ
‎อาทิตย์นี้ห่วยแตกกว่า "กลี" ซีซันสุดท้ายอีก
‎ฉันแค่ปากแจ๋วใส่อินฟลูตัวแม่นิดเดียว ‎แฟนคลับนางเลยมาล่าแม่มดฉัน
‎จริงเหรอ ฉันไม่รู้เลย เพิ่งได้ยินครั้งแรก
‎ใช่ อดจับโทรศัพท์โซเชียล ‎เข้าแชนแนลบริษัทไม่ได้
‎ฉันต้องตามหานาง ‎ให้นางล่ามพวกแฟนๆ ให้หน่อย
‎แต่ฉันไม่รู้ว่านางอยู่ไหน รู้แค่ว่าอยู่ในเมือง
‎- โทรถามโรงแรมใหญ่ๆ หรือยัง ‎- โทรแล้ว แต่นางใช้นามแฝง
‎สมเป็นตัวแม่ดี
‎ดูบัญชีโซเชียลเธอสิ
‎นางไม่โพสต์บอกหรอกว่านางพักที่ไหน
‎เธออาจโพสต์โดยไม่รู้ตัวก็ได้
‎นางชื่อเวฟเวอร์ลีย์
‎เวฟเวอร์ลีย์เหรอ โอเค มาดูกัน
‎ดูโพสต์นี้สิ ‎เห็นตึกไครส์เลอร์จากหน้าต่างเลย
‎เปิดกูเกิลแมปแค่สิบนาที ‎ฉันก็บอกได้ว่าเธออยู่ชั้นไหน
‎คุณจะทำแบบนั้นเพื่อฉันเหรอ
‎ต่อให้เป็นใคร ฉันก็จะทำ
‎แต่ใช่
‎ฉันจะทำเพื่อนาย
‎แค่นั้นเลยเหรอ เธอให้คำตอบมาเฉยๆ เลย
‎ไม่ร่ายเรื่อยเปื่อย ไม่เรียกร้องอะไร ไม่เลย
‎แล้วแม่รู้ไหมว่าเธอพูดเยอรมันได้
‎แค่จะอวดเก่งน่ะสิ
‎แต่ยังไงนั่นก็แก้ไขสิ่งที่เธอทำไม่ได้ ‎เธอเกือบทำลายบริษัทนี้
‎แล้วเธอก็ช่วยมันไว้นะ
‎- โชคดีแค่ไหนที่แม่ไม่ฟ้องศาล ‎- แม่พูดถูก
‎เธอจนตรอก เธอทำพลาด เธอเสียใจ
‎โชคดีแค่ไหนเนอะที่ต้องสูญเสีย ‎ทุกอย่างที่เธอต้องการ
‎แปลกดีนะที่ลูกยังเก็บไว้อีก
‎เสื้อกีฬาพ่อเหรอ
‎มันเป็นของสะสม มีแต่จะราคาสูงขึ้น
‎ไว้ผมจะกลับมาเอาแผ่นกันกระแทกห่อ ‎นี่กระจกตัดแสง ไม่อยากเสี่ยง
‎แม่พูดหรือทำอะไรให้ลูกอยู่ต่อไม่ได้เลยเหรอ
‎ตอนผมมาที่นี่หลังเรียนจบธุรกิจ ‎ผมไม่รู้เรื่องเมคอัปเลย
‎(แกลมมอรัส บาย แมโดลิน)
‎แต่ตอนนี้ ผมได้รู้คุณค่า ‎ของสเปรย์เซ็ตหน้าคุณภาพดี
‎ผมรู้ความแตกต่างระหว่างแป้งกับครีมรองพื้น
‎ความสำคัญของอายไลเนอร์
‎และผมรู้ถึงความสำคัญของวัตถุดิบที่มีคุณภาพ
‎เพื่อการทำสินค้าที่มีคุณภาพ
‎และที่นี่…
‎ที่นี่มีวัตถุดิบทรงคุณภาพมากมาย
‎ตอนแรกมันอาจไม่เข้ากันเท่าไร
‎แต่เมื่อผ่านความอดทนและความเจ็บปวดเล็กน้อย
‎ทุกคนได้ร่วมมือกันสร้างสิ่งสวยงามขึ้นมา
‎ผมพล่ามมาพอแล้ว ดื่มกันเถอะ
‎เพื่อนยาก จะกลับไปพีทาวน์กันเมื่อไหร่ดี
‎แค่หมดฤดูร้อน ไม่ได้แปลว่าปาร์ตี้ต้องเลิกรา
‎ผมว่าผมเห็นทุกอย่างที่ควรเห็นแล้วล่ะ
‎รวมถึงคุณใส่วิกเฟอร์กี้เรื่อง "ไนน์" ด้วย
‎แต่นี่ ผมรู้ว่าช่วงนั้นมันแย่
‎แต่ก็ไม่ได้แย่ไปซะหมด เข้าใจใช่ไหม
‎รู้ใช่ไหม ‎แค่เพราะฉันไป ไม่ได้แปลว่านายชนะ
‎ผู้เล่นที่เก่งสุดไม่เคยเข้ารอบสุดท้ายหรอก
‎แต่นั่นก็ยังทำให้ฉันยืนอยู่เป็นคนสุดท้าย
‎แม่ฉันทั้งเรื่องเยอะ ทั้งประสาท
‎เธอเป็นของนายแล้ว
‎ชาวเผ่าได้เอ่ยประกาศิตแล้ว
‎แม่มาไม่ทันสุนทรพจน์ผม
‎แม่ยังหวังว่านี่ไม่ใช่เรื่องจริง
‎ผมไม่ได้ติดต่อพ่อ ตามสัญญา ‎แต่ผมคุยกับคนของพ่อ
‎เขามาแค่ช่วงสุดสัปดาห์
‎ถ้าแม่อยู่เงียบๆ ไว้ น่าจะไม่เป็นไร
‎ในทางเทคนิคแล้ว ‎แม่ไม่ได้เป็นคนต้องเอ่ยปากคุยกับฝั่งนั้น
‎แต่ก็ขอบใจนะ
‎พระเจ้า แม่จะร้องไห้เหรอ
‎ถ้า "ปู่ซ่าบ้าพลัง" สิบนาทีแรก ‎ยังทำแม่ร้องไม่ได้ ก็ไม่มีอะไรทำได้
‎โอเค ผมจะไปเสิร์ฟแชมเปญต่อล่ะ
‎นายรู้จักชื่อดอกเตอร์เชส เมอริเดียนไหม
‎ไม่รู้เลย นางมาแข่งแดร็กซีซัน 16 เหรอ
‎ตอนนี้ดอกเตอร์เมอริเดียน ‎เข้าพักอยู่ที่โรงแรมเอลีเซียม
‎แต่นายอาจรู้จักเธอในชื่อเวฟเวอร์ลีย์
‎- เจอแล้วเหรอ ‎- นายยังต้องไปหาตัวเธอ
‎นายไม่รู้ว่าเธออยู่ห้องไหน
‎ฉันเนี่ยเหลี่ยมแบบที่คุณจะต้องทึ่ง
‎แต่อาจต้องการให้ช่วยหน่อย
‎ช่วยแค่ไหน
‎ผมรู้ว่าแชดจะลาออก ‎แต่เขาไม่ได้ออกจากเมืองสักหน่อย
‎ยังอยู่แถวนี้แหละ
‎ฉันรู้ว่าเขาต้องก้าวต่อไป ‎และหลายอย่างต้องเปลี่ยนไป
‎แต่ไม่ได้แปลว่าฉันไม่เกลียดเวลามันเปลี่ยน
‎คุณต้องดื่มอะไรหน่อย
‎- นี่หกโมงครึ่งเอง ‎- คุณต้องออกไปดื่ม
‎ดึงดูดความสนใจ ให้คนน้ำลายไหลเล่น
‎ฉันก็ชอบให้คนสนใจจริง
‎แต่ไม่ใช่คืนนี้
‎พ่อของแชดเข้าเมืองมา
‎ฉันต้องอยู่ให้ห่างจากเขตเขา ‎ไม่งั้นอาจบังเอิญไปเจอกัน
‎- อาณาเขตคือตรงไหน ‎- ทั้งเกาะแมนฮัตตัน
‎แล้วไง คุณต้องมุดตัวหลบในกำบังเหรอ
‎เขาเป็นคนหลงตัวเองที่มีแหวนซูเปอร์โบวล์ ‎ไม่ใช่สัญญาณเตือนทอร์นาโดนะ
‎ไม่ แต่เขาเป็นหายนะ
‎และบอกตามตรง เวลาเขาอยู่ใกล้ๆ ‎ฉันก็เหมือนกัน
‎ถ้าคุณต้องรอจนผู้ชายคนนี้ไป ‎ผมไม่ปล่อยให้คุณรอคนเดียวแน่
‎เราจะไปดื่มกันที่บ้านคุณ
‎ด้วยกัน
‎- ห้อง 919 ‎- หลอกได้ด้วยเหรอ
‎ฉันเคยลองที่บ้านปาร์คเกอร์ ทางนั้นแทบไม่เชื่อ
‎ฉันคงเป็นไรเดอร์ได้น่าเชื่อกว่านาย
‎- โชคดีนะ ‎- เดี๋ยว อะไร
‎ไม่ๆ คุณต้องมาช่วยฉันถ่าย ‎ทั้งหมดก็เพราะแบบนี้
‎คนจะได้เห็นเวฟเวอร์ลีย์ยกโทษฉัน ‎ฉันจะได้ใช้ชีวิตสวยๆ ต่อไป
‎ทำไมฉันต้องพยายามปฏิเสธด้วย ‎นายทำให้ฉันตอบตกลงได้ตลอด
‎ได้ ไปกัน
‎หลบๆ นั่นแฟนคลับๆ
‎- ริปไทด์ ‎- ระบุพิกัดจากรูปเป็นเหมือนกันนี่
‎- ให้ตาย เก่งกันจัง ‎- เราจะยอมแพ้ไม่ได้
‎ฉันหิวแสงโซเชียลแล้ว
‎บันได ฉันเบี่ยงเบนความสนใจพวกนี้ได้
‎นายขึ้นไปชั้นสอง ‎เราไปเจอกันที่นั่น แล้วค่อยปฏิบัติการ
‎คิดออกเร็วขนาดนี้ได้ไง
‎ฉันผ่านหัวหน้าออร์คเมืองวอเตอร์ดีป ‎ที่มีแหวนดวงเนตรมาได้
‎ฉันก็ผ่านฝูงแฟนคลับได้สบาย
‎พวกนี้ก็แค่คนที่คิดว่าตัวเองรู้ไปหมด
‎คนแบบนี้ของถนัดฉันเลย
‎- รอสัญญาณฉันล่ะ ‎- โอเค
‎ถ่ายรูปฉันนะ ส่วนนายถ่ายวิดีโอ…
‎ขอโทษนะ แถวนี้มีร้านทำเล็บดีๆ ไหม
‎ต้องดูก่อน แบบธรรมดาหรือเล็บเจล
‎ไม่รู้สิ
‎- ต่างกันตรงไหน ‎- ไม่รู้สิ ทุกตรงนั่นแหละ
‎พิลึกจริง
‎ฉันว่าคนอย่างคุณคงไม่… ‎นั่นใช่… มาร์โก้หรือเปล่า
‎พระเจ้า เวฟเวอร์ลีย์
‎- วิ่ง ‎- นี่คุณ…
‎หลบไป
‎อกอีแป้น
‎คงไม่ได้ถ่ายวิดีโอกับเวฟเวอร์ลีย์แล้วล่ะ
‎ไม่เป็นไร
‎อีกปีเดียวเรื่องก็เงียบแล้ว หรือสามปี
‎ฉันแค่ต้องเลิกเล่นโซเชียลมีเดีย ‎เลิกทำแชนแนลบริษัท
‎ใช้เวลาออนไลน์น้อยลง ดูหนัง อ่านหนังสือ…
‎วางโทรศัพท์ลง หันมาสนใจชีวิตจริง
‎ตัวสั่นเชียวนะ
‎ก็ฉันกลัวนี่
‎โอเค งั้นเราไปดื่มแก้เครียด ‎ล้อคนที่ทำงานกันดีไหม
‎- เห็นหน้าม้าอลิซซาแล้วใช่ไหม ‎- เหมียนหมามาก
‎- คุณไม่ได้อยากไปดื่มกับฉันหรอก ‎- ทำไมล่ะ
‎อ้อ เพราะนายบอกว่าฉันน่าสมเพช ‎แล้วหลอกใช้ฉันเรียกร้องความสนใจ
‎แล้วใช้ฉันเป็นตัวสำรอง ‎แทนผู้ชายที่เฮงซวยที่สุดในโลกเหรอ
‎ลืมข้อที่ฉันโกหกคุณด้วยนะ
‎ฉันได้ขอโทษเรื่องนั้นหรือยัง
‎ฉันว่านายเพิ่งขอโทษไปนะ
‎ไม่โกรธแล้วเหรอ
‎ฉันพยายามโกรธอยู่
‎และฉันก็โกรธอยู่พักหนึ่ง
‎แต่บางคนในชีวิต เราก็โกรธไปตลอดไม่ได้
‎เหมือนเอลเลน พอมเพโอ ‎ใน "แพทย์มือใหม่หัวใจเกินร้อย"
‎คุณเทฉันไม่ลง
‎หรือนายไม่ใช่ศูนย์กลางของโลกฉันขนาดนั้น
‎แหกนะ ที่โกหกมาเมื่อกี้ ให้สี่พินอคคิโอพอ
‎ไง ซิส ไม่เจอกันนานเลย
‎คิดถึงนะ ลูกเรือเนิร์ดแซ่บ
‎ช่วยตั้งชื่อเล่นใหม่ให้ฉันไม่ได้เหรอ
‎ไม่ล่ะ พวกนายแวะมาได้ถูกวันมาก ‎ชีวิตฉันกำลังจะถล่ม
‎- ทำไมเครียดนัก ‎- ดราม่าเพื่อนร่วมห้อง
‎เออร์เนสโต อดีตเพื่อนฉันไปทำงาน ‎เรือสำราญแล้ว ชื่อเขาไม่อยู่ในสัญญาเช่าด้วย
‎รู้จักใครที่หาห้องในบุชวิก ‎แล้วย้ายเข้าได้ด่วนๆ ไหม
‎มี ฉันไง
‎เธอหาที่อยู่เหรอ
‎ไม่รู้สิ
‎- จ่ายเงินสดได้ไหม ‎- ได้
‎- มาตรฐานต่ำไหม ‎- ต่ำมาก
‎เธอเห็นคนบุกเข้ามา เลยโทรแจ้งตำรวจ
‎แต่กลายเป็นฉันเอง ฉันทำกุญแจหาย ‎แถมเมาแอ๋ จะบอกตำรวจว่าไง
‎คำถามหลอก
‎ฉันไม่เรียกตำรวจ
‎รู้สึกเหมือนมีลูกสาวเลย
‎นี่ เอาไปใช้ให้หมดคืนเดียวเลยจ้า
‎- ขอบคุณค่า ‎- ขอบคุณนะ
‎ที่จริงฉันต้องไปแล้ว
‎แฟนเก่ามา
‎หนุ่มอูเบอร์เหรอ ฉันจับโยนออกไปได้นะ ‎เอาให้เจ็บด้วยไหม
‎- ฉันแค่… ฉันอยากไปน่ะ ‎- เธอไปไม่ได้ เธอดีกว่าเขาเยอะ
‎ตัวตึงไม่หลบทางให้นางก็อปหรอก
‎เขาปั่นประสาทนายเละจริงๆ นะเนี่ย
‎เขาพยายามปั่นอยู่หรอก
‎แล้วฉันก็ปล่อยให้เขาทำ
‎ฉันนึกว่าเป็นเรื่องปกติ
‎ฉันนึกว่าฉันมีค่าแค่นั้น
‎คิดว่าคงไม่มีใครชอบตัวตนของฉันเท่าเขาแล้ว
‎มันน่าสมเพช ฉันรู้
‎เราไปทักทายกัน
‎เดโบราห์ ค็อกซ์มาเหรอ ‎เพราะฉันว่า เอาด้วยก็แย่แล้ว
‎ฟังทั้งพ่อทั้งแม่ในคนเดียวกันพูดนะ ‎ไปปราบมังกรซะ
‎รอแป๊บ รู้แล้วว่าเธอต้องใช้อะไร
‎มาลูบมาคลำน้องนำโชค แล้วทุกอย่างจะดีเอง
‎- มาไกลบ้านจังนะ ‎- เห็นชัดขนาดนั้นเลยเหรอ
‎จะเอาแบบนี้เหรอ
‎ขอโทษนะ เรารู้จักกันเหรอ
‎โอเค เราพยายามแล้ว ไปกันเถอะ
‎- เดี๋ยว มีอะไรทะแม่งๆ ‎- ปาร์คเกอร์
‎ไงๆ ขอโทษที่มาช้า
‎โอ้โฮ ดูสิว่าเจอใคร
‎ปีเตอร์ นี่มาร์โก้ นี่เบ็น
‎แล้วนี่ก็ปีเตอร์ แฟนผม
‎ตอนผมเรียกคุณว่าแฟน คุณเอ็ดใหญ่เลยนะ
‎คุณก็เอ็ดผมตอนอยากมาบุชวิก แต่ดูร้านนี้สิ
‎สุดยอดใช่ไหมล่ะ
‎มีใครเคยบอกไหมว่าพวกคุณแอบหน้าเหมือนกัน
‎- ไม่เห็นเหมือนเลย ‎- ไม่เห็นเหมือนเลย ดูจมูกเขา
‎ดูคางเขาสิ ไม่ถึงกับต้องใช้ป้ายชื่อหรอก
‎- นั่นสิ ‎- ห้องน้ำล่ะ
‎โอเค
‎ไปดื่มกันหน่อยไหม ถามสารทุกข์สุกดิบด้วย
‎แหม ทำใจได้เร็วดีนี่
‎เราเป็นแค่เพื่อน แล้วปีเตอร์ล่ะ
‎ผมไม่ได้มองหาใคร เขาเจอผมเอง
‎ฟังดูคุ้นๆ ไหม
‎ยินดีด้วยนะ
‎ในที่สุดคุณก็มีแฟน ‎ไว้ทำแผน "แฝดจุ้นลุ้นรัก" ได้
‎ให้ตาย
‎เข้าใจแล้วทำไมมาร์โก้หลงหัวปักหัวปำ
‎โดนหุ่นหมีภูเขาแบบนั้นขย่มเยเย่ทุกวัน
‎มาร์โก้เป็นท็อป
‎- ท็อปอะไร นางแบบท็อปโมเดลเหรอ ‎- ท็อปน่ะ
‎ออกแนวรุกหนักด้วย
‎ฉันพยายามลองสลับโพแล้ว ตอนทำกับมาร์โก้
‎เขาไม่รู้วิธีเตรียมตัวด้วยซ้ำ
‎ฉันปล่อยเก้งรุก ‎มาอยู่ในบ้านคริสเตียนของฉันเหรอ
‎ติดค้างคำขอโทษกันนะ
‎นี่
‎- ปกติขอเพลงได้ไหม ‎- ไม่
‎แต่กำลังจะรับแล้ว
‎คืนนี้เขาไม่ได้จะมาบ้านผม ถ้าคุณว่างนะ
‎ฉันทำไม่ได้
‎คุณก็รู้ว่าคุณคิดถึงผม
‎ขอเพลงนึง แล้วฉันจะแอบออกไป
‎พอขวดนั้นหมด ผมคงต้องให้ราชขับไปส่งบ้าน
‎แต่ก็คุ้มค่า
‎ช่วยให้คุณปลอดภัย ไม่ต้องบังเอิญไปเจอใคร
‎ที่คุณไม่ได้เจอมากว่าสองทศวรรษ
‎เวลาใครทำร้ายเรา ‎เราต้องขีดเส้นกับเขา ไม่อย่างนั้นนะ
‎เราจะดูอ่อนแอ
‎ผมปล่อยวางเรื่องที่คุณทำร้ายผม ‎นั่นทำให้ผมอ่อนแอหรือเปล่า
‎ไม่หรอก
‎นั่นทำให้คุณเป็นคุณ
‎โอเค
‎ผมรู้ว่าเรายังไม่ได้คุยเรื่องนี้กัน ‎แต่ผมต้องพูดอะไรหน่อย
‎นายตากล้องคิดผิด
‎ผมไม่ได้หลงรักคุณ
‎ผมชอบคุณ
‎ฉันก็ชอบคุณเหมือนกัน
‎แค่เพราะเราสนิทกัน ‎ไม่ได้แปลว่าเรา… กำลังล้ำเส้น
‎- จริง ‎- ไม่ต้องเปลี่ยนอะไรทั้งนั้น
‎- ไม่ต้องเลย ‎- แบบที่คุณชอบเลย
‎ฉัน…
‎- ฉันต้องโทรศัพท์หน่อย ‎- ได้
‎เรื่องงานน่ะ
‎เรารับคนอยู่
‎ผมจะปล่อยให้คุณทำธุระ
‎- ผมล็อกประตูให้เอง ‎- โอเคค่ะ
‎- นี่ แมโดลิน ‎- ว่าไง
‎ลืมแล้วจะพูดอะไร
‎ถ้านึกออก รู้นะว่าจะหาฉันได้ที่ไหน
‎ราตรีสวัสดิ์
‎เธอย้ายของได้วันเดียวหมดเลยเหรอ
‎สวัสดีค่ะ ฉันเวนิเชีย
‎เราเคยเจอกันแล้วใช่ไหม
‎พอไม่มีงาน ทั้งชีวิตก็คืองานสินะ
‎ที่จริงฉันเหลือกล่องอีกใบที่ออฟฟิศ
‎- ที่บริษัทจะให้ฉันไปเอาพรุ่งนี้ ‎- ฉันไปเอาให้ได้นะ
‎ไม่ๆ ฉันอาจควรไปบอกลา
‎มาร์โก้ส่งข้อความมา
‎เขาจะกลับบ้านดึก
‎แล้ว…
‎เราควรจะทำยังไงกันดี
‎ทำอะไรเสียงดังๆ
‎ขอต้อนรับสู่อะไรที่ทางเทคนิคแล้ว ‎ยังเป็นโรงงานทำสีจ้า
‎ถ้ามีใครถาม บอกว่าเธอทำงานที่นี่
‎บ้านใหม่ของเธอ ‎มีครัวครึ่งเดียว เพื่อนบ้านก้าวร้าว
‎และห้องที่เรียกกันว่า ห้องน้ำกึ่งส่วนตัว
‎แย่กว่ารายการอุทยานแห่งชาติที่แม่ฉันดูอีก
‎ฉันนั่งคุยกับคนเมาเป็นอาชีพ ‎คิดว่าฉันมีปัญญาเช่าอะไรได้
‎ห้องที่มีกำแพง
‎ยินดีต้อนรับสู่โลกความจริง
‎- แต่ประตูไม่มีล็อก ‎- มีไว้พอเป็นพิธี
‎ได้เวลานอน
‎- นี่แปดโมงเช้านะ ‎- รู้ แต่ฉันอยากนอนให้ได้เยอะกว่านี้
‎ตอนออกไปปิดประตูด้วย
‎- รอรี่ ‎- ใจร่มๆ น่า
‎นายไม่สมควรได้รับนี่เลย
‎ทำตัวให้คู่ควรล่ะ
‎"ยกโทษให้ตัวเองนะ มาร์โก้ ‎แล้วทำดีกับตัวเองไว้
‎เพราะฉันจะคอยดูอยู่
‎รักหมดใจ…"
‎เวฟเวอร์ลีย์
‎เซอร์ไพรส์
‎ฝ่ายบุคคลคงอยากให้ฉันเห็นคนหน้าคุ้น
‎อะไรทำนองนั้น
‎เดี๋ยวนะ บอสเขา…
‎อย่าห่วง วันนี้ไม่มีใครบังเอิญเจอใครหรอก
‎ทำไมข้าวของฉันมาอยู่ในออฟฟิศคุณล่ะ
‎อ๋อ เพราะมันไม่ใช่ออฟฟิศผมแล้ว
‎มันเป็นของคุณ
‎อีกอย่าง เธอมีนัดตอน 11 โมง ‎กับฝ่ายพัฒนาสินค้า
‎ฉันอยากให้เธออัปเดต ‎ทันแผนเปิดตัวสินค้าออร์แกนิก
‎และติดต่อดีลให้เรา
‎กับผู้ให้บริการส่งคืนสินค้าที่เธอแนะนำไว้
‎ฉันมาทำอะไรที่นี่
‎มาทำงานน่ะสิ
‎ไม่มีใครบอกเหรอ
‎เธอเป็นผู้บริหาร ‎ฝ่ายสร้างสรรค์ของเรา ยินดีด้วย
‎ทีนี้ไปทำงานได้แล้ว
‎จริงเหรอ
‎จริงๆ เหรอ
‎พระเจ้าช่วย
‎- พระเจ้า ขอบใจนะ ‎- ยินดีด้วย
‎- สุดยอดๆ ‎- โอ๊ยตาย ดีใจด้วยนะ
‎- ขอบคุณ ‎- ใช่
‎(เวนิเชีย เคลาแฮร์ ‎ผู้บริหารฝ่ายสร้างสรรค์)
‎ดีเนอะ
‎เธอนี่
‎ขอบคุณนะ คนสวย
‎ไง เห็นว่านายสองคนยืนอยู่ใกล้กันได้แล้ว
‎นั่นแปลว่า…
‎ไม่มีทาง
‎ไม่มีวันเหรอ
‎ฉันจะสายแล้ว ฉัน…
‎ตอบไม่ตรงคำถามนะ
‎ฉันต้องขอไปคิดอะไรให้รู้เรื่องก่อน นะ
‎นายรู้เรื่องอะไรมากกว่าที่นายคิดเยอะ
‎ไง ทุกคน นี่ฉันเอง มาร์โก้
‎ไม่รู้นะว่าทุกคนยกโทษให้ฉันหรือยัง
‎นี่ มาร์โก้ ที่ชาร์จฉันอยู่ไหน
‎แต่ไม่เป็นไร
‎เพราะฉันยกโทษให้ตัวเอง
‎(แคลเลน-ลอร์ด)
‎และในที่สุดฉันก็พร้อมจะรู้จักตัวเอง
‎(แคลเลน-ลอร์ด)
‎(ริปลีย์ ตอร์เรส ‎ผู้เชี่ยวชาญด้านบุคคลข้ามเพศ)
‎ต้องอย่างนี้สิหนู
‎ลูกเป็นลูกสาวที่ดีที่สุดที่แม่จะมีได้
‎โลกเปลี่ยนไปทุกวัน
‎(เฮย์ส)
‎ชีวิตเปลี่ยนไปทุกวัน
‎และใช่ มันน่ากลัวที่จู่ๆ ทุกอย่างก็เปลี่ยนไป
‎พ่อ
‎เพราะเรามักรู้สึกเหมือนเสียบางอย่างไป
‎แต่นั่นแปลว่าเราได้เรียนรู้อะไรมาด้วย
‎ฉันอยากพูดมากกว่านี้ ‎แต่ตอนนี้ฉันจะแค่พูดกลับบอกพวกเธอ
‎เราสวยเรางาม
‎คำบรรยายโดย: มิ่งฉัตร อนุวัฒน์นนทเขตต์